ไทย-ญี่ปุ่น พร้อมขยายการลงทุน ขับเคลื่อนนโยบายเศรษฐกิจอย่างต่อเนื่อง
ไทย-ญี่ปุ่น พร้อมขยายการลงทุน ขับเคลื่อนนโยบายเศรษฐกิจอย่างต่อเนื่องนายกอบศักดิ์ ภูตระกูล รองเลขาธิการนายกรัฐมนตรี (นายสมคิด จาตุศรีพิทักษ์ รองนายกฯ) กล่าวภายหลัง นายชินจิ นาคาโนะ (Mr. Shinji Nakano) ประธานหอการค้าญี่ปุ่น- กรุงเทพฯ (Japanese Chamber of Commerce, Bangkok: JCC) เข้าพบ โดยให้ความมั่นใจว่า รัฐบาลเตรียมออกมาตรการกระตุ้นเศรษฐกิจ ทั้งการกระตุ้นการบริโภคในประเทศ และมาตรการเร่งรัดการลงทุน ซึ่งได้มีการจัดตั้งครม.เศรษฐกิจ เพื่อให้การขับเคลื่อนงานมีประสิทธิภาพ พร้อมทั้งยืนยันว่า รัฐบาลยังคงสานต่อนโนบายหลัก ทั้งเรื่องโครงการอีอีซี ไทยแลนด์ 4.0 และโครงสร้างพื้นฐานต่างๆทั้งนี้ นายกอบศักดิ์ ระบุว่า ทางการญี่ปุ่นฝากให้รัฐบาลช่วยอำนวยความสะดวกในการทำธุรกิจ ทั้งเรื่องการเข้ามาตั้งฐานการลงทุนในประเทศไทย เรื่องการคืนภาษี ซึ่งทางการไทยพร้อมให้ความช่วยเหลือเต็มที่นายกอบศักดิ์ กล่าวต่อว่า ทางการญี่ปุ่นได้เชิญนายสมคิดไปเยือนประเทศญี่ปุ่น ซึ่งทางรัฐบาลมีความตั้งใจจะพบปะผู้นำและนักธุรกิจญี่ปุ่น เพื่อเชิญชวนให้นักธุรกิจญีปุ่นใช้ไทยเป็นฐานในการลงทุนกับกลุ่มประเทศCLMVTนอกจากนี้ นายกอบศักดิ์ เปิดเผยว่า ในช่วงที่ยังมีปัญหาสงคราการค้าระหว่างสหรัฐและจีน รัฐบาลได้มีการตั้งทีมเพื่อดึงดูดนักลงทุนให้เข้ามาใช้ไทยเป็นฐานในลงทุนในกลุ่มประเทศCLMVT มากขึ้นสิ่งสำคัญในขณะเกิดความผันผวน 2 ประเทศทะเลากัน หัวใจคือ เราจะทำตัวอย่างไรที่รองรับผลกระทบเหล่านั้น นี้คือ มาตรการกระตุ้นเศรษฐกิจในประเทศของไทย และเราจะหยิบฉวยประโยชน์จากเรื่องดังกล่าวได้อย่างไร ผมคิดว่า ทางเราเตรียมการชักจูงนักลงทุนที่อยากย้ายฐานเข้ามาใช้ประเทศไทยเป็นไทย ซึ่งเรามีทุกอย่างพร้อมและเป็นประเทศที่น่าสนใจอย่างยิ่งในเรื่องการลงทุนและย้ายฐานมาตรงนี้”นายกอบศักดิ์ กล่าวทั้งนี้ นายกอบศักดิ์ ยืนยันว่า คณะกรรมการส่งเสริมการลงทุน หรือ บีโอไอ ยังให้สิทธิประโยชน์ต่อนักลงทุนต่างชาติที่จะเข้ามาลงทุนในอีอีซีอย่างเต็มที่ด้านหอการค้าญี่ปุ่น ชี้แจงว่า ได้จัดทำแบบสำรวจความมั่นใจของนักลงทุนญี่ปุ่นในไทย พบว่า นักลงทุนญี่ปุ่นมองเศรษฐกิจครึ่งหลังขอปีนี้ดีกว่าครึ่งปีแรก ทำให้มีความมั่นใจเพิ่มขึ้น ซึ่งปัญหาในช่วงที่ผ่านมามีข้อกังวล 3 เรื่อง คือ ค่าเงินบาทแข็งค่าขึ้น การชะลอตัวทางเศรษฐกิจของจีน และปัญหาสงครามการค้าระหว่างสหรัฐกับจีน ขณะที่ไทยมองว่า การที่มีรัฐบาลชัดเจน เป็นส่วนหนึ่งที่ทำให้นักธุรกิจมั่นใจไทยมากขึ้นประกอบกับสามารถขับเคลื่อนนโยบายที่ตั้งใจไว้ได้อย่างเต็มที่